దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
నాని ‘జెర్సీ’.. మరో 146 రోజుల్లో..!
‘జెర్సీ’ విడుదల తేదీని ప్రకటించారు. వచ్చే ఏడాది ఏప్రిల్ 19న ‘జెర్సీ’ సినిమా విడుదలవుతుందని నాని ట్వీట్ చేశారు.
Samayam Telugu | Updated:
Nov 23, 2018, 06:40PM IST
తన సహజసిద్ధమైన నటనతో నేచురల్ స్టార్‌గా తెలుగు ప్రేక్షకుల గుండెల్లో స్థానం సంపాదించిన నాని వరుస హిట్లతో దూసుకుపోతున్నారు. ఈ ఏడాది కింగ్ నాగార్జునతో కలిసి ‘దేవదాస్’ సినిమాలో నటించి మంచి కథలు వస్తే మల్టీస్టారర్లకు కూడా తాను సిద్ధమేనని స్పష్టం చేశారు. అయితే ‘దేవదాస్’ సినిమా తరవాత కాస్త విరామం తీసుకుని ‘జెర్సీ’ అనే సినిమాను ఒప్పుకున్నారు. ఇది క్రికెట్ నేపథ్యంతో వస్తోన్న సినిమా. ఇప్పటికే ‘జెర్సీ’ టైటిల్‌తో ఫస్ట్‌లుక్‌ను కూడా విడుదల చేశారు. టీమిండియా జెర్సీపై 36 నంబర్‌తో అర్జున్ అనే పేరు జెర్సీపై ఉంది. అంటే ఈ సినిమాలో హీరో పేరు అర్జున్ అని ఖరారైంది.
మరోవైపు, దసరా పండుగ సందర్భంగా అక్టోబర్ 17న ‘జెర్సీ’ సినిమాను లాంఛనంగా ప్రారంభించారు. పూజా కార్యక్రమంలో నానితో పాటు ‘అరవింద సమేత’ దర్శక నిర్మాతలు త్రివిక్రమ్ శ్రీనివాస్, చినబాబు తదితరులు పాల్గొన్నారు. అక్టోబర్ 18 నుంచి రెగ్యులర్‌ షూటింగ్‌ ప్రారంభమైంది. అయితే, తాజాగా ఈ చిత్ర విడుదల తేదీని ప్రకటించారు. వచ్చే ఏడాది ఏప్రిల్ 19న ‘జెర్సీ’ సినిమా విడుదలవుతుందని నాని ట్వీట్ చేశారు. ‘19 ఏప్రిల్ 19 హార్ట్‌వార్మింగ్ సమ్మర్ రాబోతోంది. ప్రామిస్’ అంటూ నాని ట్వీట్‌లో పేర్కొన్నారు. కాగా, నాని ట్వీట్ చేసిన పోస్టర్‌లో సినిమా విడుదలకు ఇంకా 146 రోజులు ఉందని సూచన ప్రాయంగా చెప్పారు.
19 April'19 It’s going to be a heartwarming summer. Promise :) #JERSEY @ShraddhaSrinath @gowtam19 @anirudhofficial… https://t.co/fk0l3xPcz7
&mdash; Nani (@NameisNani) 1542972870000
ఈ చిత్రంలో నానికి జోడీగా శ్రద్ధ శ్రీనాథ్, రెబా మోనికా జాన్‌‌లు నటిస్తున్నారు. సత్యరాజ్, రోనిత్ కుమార్, బ్రహ్మాజీ ముఖ్య పాత్రలు పోషిస్తున్నారు. పీడీవీ ప్రసాద్ సమర్పణలో సితార ఎంటర్‌టైన్మెంట్స్ పతాకంపై సూర్యదేవర నాగవంశీ నిర్మిస్తోన్న ఈ చిత్రానికి గౌతమ్ తిన్ననూరి దర్శకత్వం వహిస్తున్నారు. కథ, కథనం, మాటలు కూడా ఈయనే అందిస్తున్నారు. అనిరుధ్ రవిచందర్ సంగీతం సమకూరుస్తుండగా.. సాను వర్ఘీస్ సినిమాటోగ్రఫీ అందిస్తున్నారు.